cyanic-selkie/wikianc huggingface dataset:
Ժասմին Տուքս
Անձնական կյանք
2010 թվականին հայտնի դարձավ, որ Տուքսը և դերասան Բրենդոն Մայքլ Սմիթը ժամադրվել են շուրջ մեկ տարի ։ Իսկ 2012 թվականից սկսած նա հանդիպում է մոդել Թոբայաս Սորենսենի հետ ։ Տուքսը ունի արևմտյան հինդու, աֆրիկացու արմատներ, իսկ նրա մայրական տատիկը Կովկասից է ։
Գործունեություն
Առաջին անգամ՝ 2010 թվականին գովազդել է Gap ընկերությունը և ուգի կոշիկներ ։ Մինչև միջազգային ասպարեզ դուրս գալը նա 2011 թվականին մասնակցեց DKNY և Vogue Italia–ի նախագծերին ։ Ըստ New York Post թերթի, երբ Օփրա Ուինֆրին 2011 թվականի հոկտեմբերին տեսնելով Տուքսին անցուղով քայլելիս, զարմացել է և գովերգել նրա փափուկ մաշկը ։ 2011 սեպտեմբերի 27–ին models.com–ը ներգրավել է Տուքսին «Թոփ 10 նոր մոդելները» ցանկում ։ Նա մասնակցել է 2011 թվականի Գարնանային նորաձևության շոուին և դրա շնորհից դարձել Style ամսագրի թոփ նոր մոդել ։ 2012 թվականին մասնակցել է Victoria's Secret–ի նորաձևության շոուին։ French Vogue–ը անվանել է նրան իրենց 2012-2013 գարուն/ձմեռ նորաձևության շոուի թոփ 10 նոր դեմքեր–ից մեկը ։ Նա նաև քայլել է այնպիսի հայտնի ընկերությունների նորաձևության շոուների համար, ինչպիսիք են՝ Calvin Klein, Tom Ford, Prada, Miu Miu և Վերսաչե ։ 2015 թվականին նա դարձավ Victoria's Secret–ի Հրեշտակ ։
Ծանոթագրություններ
Կատեգորիա:Ամերիկացի մոդելներ Կատեգորիա:Մոդելներ այբբենական կարգով
Թովմա Աքվինացի
Թովմա Աքվինացի (, Tommaso d'Aquino, ), իտալացի աստվածաբան, փիլիսոփա, օրթոդոքսալ (ուղղափառ) սխոլաստիկայի համակարգող, կաթոլիկ եկեղեցու հայր, հորջորջվել է որպես՝ Doctor Angelicus, Doctor Universalis, «princeps philosophorum» («փիլիսոփաների արքայազն»), թոմիզմի փիլիսոփայական ուղղության հիմնադիր, դոմինիկյան միաբանության անդամ, 1879 թ-ից ճանաչվել է ամենահեղինակավոր կաթոլիկ կրոնական փիլիսոփա։ Կապել է կաթոլիկ եկեղեցու դավանաբանությունը (մասնավորապես, Օգոստինոս Երանելու գաղափարները) Արիստոտելի փիլիսոփայության հետ։ Ձևակերպել է Աստծո գոյության հինգ ապացույցները։ Ընդունելով բնական գոյության և մարդկային բանականության համեմատական ինքնուրույնությունը՝ գտնում էր, որ բնությունն ավարտվում է վերին օգնության, բանականությունը՝ հավատի, գոյի զուգադրության վրա հիմնված փիլիսոփայական իմացությունն ու բնական աստվածաբանությունը՝ գերբնական հայտնության մեջ։
Եղել է բնական աստվածաբանության գլխավոր, դասական ջատագովը, թոմիզմի հայրը։ Արևմուտքի մտքի վրա նրա ազդեցությունը նկատելի է. արդի փիլիսոփայության զգալի մասը զարգացրել է նրա գաղափարները կամ հակադրվել դրանց՝ հատկապես բարոյագիտության, բնական օրենքի, մետաֆիզիկայի և քաղաքագիտության տեսության բնագավառներում։ Ի տարբերություն այն ժամանակներում եկեղեցում տարածում գտած շատ հոսանքների՝ Թովման վերցրեց Արիստոտելի առաջ քաշած մի շարք գաղափարներ և փորձեց դրանք սինթեզել քրիստոնեության սկզբունքների հետ ։ Նրա ամենահայտնի աշխատություններն են «Disputed Questions on Truth» (1256-59), «Summa contra Gentiles» (1259-1265)  և  Summa Theologiae  (1265-1274): Աքվինացու գրավոր ժառանգության կարևոր մասն են կազմում նաև Սուրբ գրքի և Արիստոտելի աշխատությունների նրա մեկնությունները։ Բացի այդ, հորինել է օրհներգություններ, որոնք կաթոլիկ եկեղեցու պատարագի մասն են կազմում առ այսօր Կաթոլիկ եկեղեցին Թովմա Աքվինացուն պատվում է որպես սուրբի և նրան համարում տիպար ուսուցիչ բոլոր նրանց համար, ովքեր ուսումնասիրում են Սուրբ ուսմունքը, փիլիսոփայություն, կաթոլիկ աստվածաբանություն, եկեղեցու պատմություն, պատարագ, կանոնական իրավունք ՝ եկեղեցում ծառայության մտնելու նպատակով։
Թովմա Աքվինացին համարվում է կաթոլիկ եկեղեցու մեծագույն աստվածաբաններից ու փիլիսոփաներից մեկը։ Բենեդիկտոս 15-րդ պապը հայտարարել է. «Այս (դոմինիկյան) օրդենը մի նոր փայլ ստացավ, երբ եկեղեցին Թովմայի ուսմունքը ազդարարեց որպես իրենը, իսկ նրան էլ, որ արժանացել է պոնտիֆիկների հատուկ գովեստներին, հռչակեց իբրև կաթոլիկ դպրոցների տեր և հովանավոր» : Անգլիացի փիլիսոփա Էնթնի Քեննին Թովմա Աքվինացուն համարում է արևմտյան աշխարհի մեկ դյուժին մեծագույն փիլիսոփաներից մեկը ։
Թովմա Աքվինացու հայացքները իշխանության, սեփականության և պետության մասին
Թովմա Աքվինացին փիլիսոփայություն և աստվածաբանություն է դասավանդել Եվրոպայի մի շարք համալսարաններում, 1252-1259 թթ.՝ Փարիզի համալսարանում։ Տիրապետել է ժամանակի Եվրոպայի լայն խոսակցական գրեթե բոլոր գիտություններին։ Իր կյանքի ընթացքում հասել է ճանաչման ու փառքի։ Լայն գիտականության համար նրան անվանել են բազմակողմանի մասնագիտության դոկտոր, իսկ եկեղեցու ուսմունքին հավատարիմ լինելու համար՝ «Հրեշտակային դոկտոր»։ Աքվինացու երկերը յուրահատուկ դեր են խաղացել եկեղեցու պաշտոնական գաղափարախոսության համար։ Այդ երկերում նա անդրադարձել է գիտության տարբեր ճյուղերին վերաբերող հիմնահարցերին։ Աքվինացին՝ որպես գիտնական, շոշափում է պետության օրենքները, իշխանությանը վերաբերող հարցերը։ Աշխարհիկ իշխանության նկատմամբ աստվածաբանը մշակել է իշխանության 3 տարբեր տեսություններ. Ստացվում է, որ իշխանությունը (նաև եկեղեցու իշխանությունը) սուրբ է, սակայն առանձին կառավարողների կողմից կարող են խախտվել դրա ձևն ու օգտագործումը, ինչպես նաև կարող են խախտվել Աստծո պատգամներն ու եկեղեցու պատվիրանները։ Ըստ Աքվինացու այդպիսի կառավարողների նկատմամբ հնարավոր է ժողովրդի դիմադրությունը և եկեղեցու թույլտվությունը։ Այլ կերպ ասած՝ ինչ չափով իշխանությունների գործողությունները շեղվում են Աստծո կամքից, ինչքանով դրանք հակասում են եկեղեցու շահերին, այդքանով էլ հպատակները իրավունք ունեն դիմադրություն ցույց տալ այդ կարգի գործողություններին։ Պայքարը իշխանության օգտագործման դեմ է, այլ ոչ թե էության, որովհետև էությունը միշտ մնում է աստվածային։ Բայց որպեսզի այդ իշխանությունը բռնակալության չվերածվի, ուստի առաջանում է կառավարման խառը ձևը, որը պետք է զուգակցի ազնվապետական ու ժողովրդավարական տարրերը։ Բայց բոլոր դեպքերում իշխանությունը պետք է սահմանափակվի և կարգավորվի իրավունքով։ Կարևոր է նաև այն, որ Աքվինացին առաջ է քաշում դիմադրություն ցույց տալու իրավունքը բռնակալության պայմաններում։ Օրինակ, ժողովրդի կողմից օրինավոր միջոցներով բռնակալին գահազրկելը համարում է արդար, ի տարբերություն սպանության, որը նրա կարծիքով մահացու մեղք է։ Այս հարցադրումը Աքվինացին փորձում է հիմնավորել հետևյալ կերպ. «Սպանությունը օրինական համարելու դեպքում, արդար իշխանությունից դժգոհ վատերը նույնպես կարող են հարվածել լավ և օրինավոր իշխանավորներին»։
Աքվինացու ուսմունքը հիմնված է աշխարհի աստվածային ծագման գաղափարի վրա և այդ կանխադրույթը համակված է պետության և իրավունքի մասին նրա ունեցած պատկերացումներով։ Աքվինացին՝ որպես մտածող, ստեղծել է իրավունքի բազմահարկ համակարգի մասին իր տեսությունը, որը համապատասխանում է բուրգի կառուցվածքին։
Արտաքին հղումներ
Կատեգորիա:Աստվածաբաններ Կատեգորիա:13-րդ դարի փիլիսոփաներ Կատեգորիա:Փարիզի համալսարանի շրջանավարտներ Կատեգորիա:Քրիստոնյա ագնոստիկներ Կատեգորիա:Միջազգային իրավունքի մասնագետներ Կատեգորիա:Եկեղեցու ուսուցիչներ Կատեգորիա:Նեապոլի համալսարանի շրջանավարտներ Կատեգորիա:Իտալացի փիլիսոփաներ
Փողի ժամանակային արժեք
Փողի ժամանակային արժեք, կոնցեպտ տնտեսագիտության մեջ, համաձայն որի՝ նույն փողը ներկայում ավելին արժե, քան ապագայում։ Այն հիմնված է ժամանակային նախընտրությունների վրա։
Փողի ժամանակային արժեքը բացատրում է, թե ինչու են վճարվում և ստացվում տոկոսներ․ տոկոսները, անկախ նրանից բանկային ավանդի են, թե պարտքի, փոխհատուցում են ավանդատուին կամ փոխատուին փողի ժամանակային արժեքը։
Այն նաև ներառում է ներդրումները։ Ներդրողները պատրաստ են հրաժարվել իրենց փողը ներկայում ծախսելուց, եթե նրանք իրենց ներդրումներից սպասում են ավելի շատ եկամտաբերություն ապագայում այնպես, որ ապագայի աճած գումարը բավական բարձր լինի ներկայումս գումարն ունենալու նախապատվությունը փոխհատուցելու համար։
Պատմություն
Այս տեսակետը հետագայում նկարագրվեց Սալամանկայի դպրոցի ներկայացուցիչ Մարտին դե Ասպիլկուետայի (1491–1586) կողմից։
Հաշվարկներ
Փողի ժամանակային արժեքի խնդիրները ներառում են ժամանակի տարբեր պահերին դրամական հոսքերի զուտ արժեքները։
Դասական դեպքում փոփոխակաները հետևյալն են՝ հաշվեկշիռ (պարտքի կամ ֆինանսական ակտիվի իրական կամ անվանական արժեքը՝ արտահայտված դրամական միավորներով), տարբեր ժամանակահատվածների տոկոսադրույքները, ժամանակահատվածների քանակը և դրամական հոսքերը։ (Պարտքի դեպքում կանխիկի հոսքերը հիմնական գումարի և տոկոսագումարների վճարումներն են, ֆինանսական ակտիվի դեպքում հաշվին ներդրումները կամ դուրսգրումներն են)։ Ընդհանուր առմամբ, դրամական միջոցների հոսքերը կարող չլինել պարբերական, բայց կարող են առանձին հստակեցվել։ Այս փոփոխականներից յուրաքանչյուրը կարող է լինել անկախ փոփոխական տրված խնդրում։ Օրինակ, ենթադրենք տոկոսադրույքը 0.5% է յուրաքանչյուր ժամանակահատվածի համար (ենթադրենք՝ յուրաքանչյուր ամսվա համար), ժամանակահատվածների քանակը 60 է (ամիսներ), սկզբնական հաշվեկշիռը (այս պարագայում՝ պարտքի) 25,000 միավոր է, վերջնական հաշվեկշիռը՝ 0 միավոր։ Անհայտ փոփոխականը կարող է լինել ամսական վճարումը, որը պարտապանը պետք է կատարի։
Այսպես օրինակ, 1 տարով £100 ներդրած գումարը, որի տոկոսադրույքը 5% է, 1 տարի հետո կարժենա £105, ուստի հիմա վճարված £100-ը և 1 տարի հետո վճարված £105-ը ունեն նույն արժեքը ստացողի համար, ով ակնկալում է 5% տոկոսադրույքի ստացում՝ ենթադրելով, որ գնաճը կլինի 0% ։
Այս սկզբունքը հնարավորություն է տալիս գնահատել ապագայում հավանական եկամտի հոսքերը այնպես, որ տարեկան եկամուտները դիսկոնտավորվում են (զեղչվում են) և գումարվում միմյանց՝ այդպիսով ապահովելով եկամտի ամբողջ հոսքի «ներկա արժեք»-ը։ Այսպես օրինակ, ապագա արժեքը (FV), որը ստացվելու է 1 տարի հետո, r տոկոսադրույքով զեղչվելով, հավասար կլինի ներկա արժեքին (PV)՝
Փողի ժամանակային արժեքի հայեցակարգի ստանդարտ հաշվարկներից են՝
Գոյաբանություն
Գոյաբանություն, օնտոլոգիա ( όν (όντος)- իրական կեցություն և լոգիա), փիլիսոփայական մտահայեցողական ուսմունք իրական կեցության (իրական աշխարհի) սկզբնահիմքերի ու սկզբնապատճառների մասին։ Գոյաբանությունը, ինչպես և ամբողջ փիլիսոփայական մետաֆիզիկան, որի բաղկացուցիչ մասն է եղել, հավակնում է տալու իրական կեցության նկարագիրն այնպես, ինչպես այն կա ինքնին՝ ճանաչող սուբյեկտի մոտեցումից անկախ։ Բայց, ի տարբերություն առանձին գիտությունների, որոնք նույն ինքնին վերցրած իրական կեցության առանձին մասերն են ուսումնասիրում, գոյաբանությունը հավակնում է տալու առհասարակ ամեն մի իրական կեցության նկարագրությունը մտահայեցողական եղանակով՝ ընդհանրական կատեգորիաների միջոցով (Արիստոտել, Մետաֆիզիկա, գիրք Դ, գլուխ Ա, P և գիրք Ե)։ Միջնադարում կեցության մասին ուսմունքն ամբողջովին և գոյաբանական հարցադրումները մասնավորապես միահյուսված էիև աստվածաբանությանը։ Հայ միջնադարյան փիլիսոփայության մեջ այդ առանձնահատկությունը ցայտուն արտահայտություն է գտել մի շարք իմաստասերների, հատկապես Եզնիկ Կողբացու, Հովհաննես Սարկավագի, Հովհան Որոտնեցու հայացքներում։ 7-րդ դարից ի վեր, հատկապես գիտական մտածողությունը հետազոտող իմացության տեսությունից որոշակիորեն տարբերակվեց կեցության մասին տեսությունը՝ մետաֆիզիկան, ու նրա կազմում՝ գոյաբանություն որպես բնափիլիսոփայություն (գերմանացի փիլիսոփաներ Գոկլենիուս, որը «օնտոլոգիա» տերմինի հեղինակն է, առանձնապես Քրիստիան Վոլֆ)։ 19-րդ դարի կեսերին զարգացած բնական գիտությունների կողքին ավելորդ դարձավ գոյաբանության գոյությունը և այն տարբեր դիրքերից քննադատեցին պոզիտիվիզմը, նեոկանտականությունը և հատկապես մարքսիզմը։ Արդի արևմտյան փիլիսոփայության մեջ հին գոյաբանության ավանդույթը շարունակում են միայն կրոնափիլիսոփայական ուղղությունները։ «Նոր գոյաբանությունը» (Ն․ Հարտմանի «քննադատական գոյաբանություն․», Մ․ Հայդեգերի «հիմնարար գոյաբանություն») իրական կեցություն է համարում ոչ թե աշխարհի վերացական-ընդհանրական կառուցվածքն ու սկզբունքները, այլ մարդու առկա, անմիջական գոյության աշխարհը՝ ի հակադրություն մարդկային գործունեության արգասիքների (հասարակական հաստատությունների, նորմերի, ինչպես և գիտության ու տեխնիկայի աշխարհի), որոնք տեխնիցիզմի պայմաններում օտարված են մարդուց։ Դիալեկտիկական մատերիալիզմը մերժում է գոյաբանական մտակառուցումները։ Աշխարհի մասին ամեն մի պնդում կարող է տեղ ունենալ գիտական տեսության մեջ։ Տրամաբանության մեջ «ձևական համակարգի գոյաբանություն», «գոյաբանական նշանակություն» ասելով նկատի ունեն, թե ձևայնացված լեզուն մևկնաբանելիս ինչպիսի օբյեկտների գոյությունն է ընդունվում․ «պլատոնիստական» մեկնաբնությունն ընդունում է վերացական էություններ (դասեր, հատկություններ), իսկ ըստ «նոմինալիստականի» վերացական էությունների մասին բոլոր ասույթները կարող են հանգեցվել կոնկրետ օբյեկտների մասին ասույթների։
Փողի ժամանակային արժեք
Հաշվարկներ
Կան մի շարք հիմնական հավասարումներ, որոնք ցույց են տալիս վերոնշյալը։ Լուծումները կարող են գտնվել՝ օգտագործելով բանաձևեր (դեպքերի մեծ մասում), ֆինանսական հաշվիչներ և աղյուսակներ։ Բանաձևերը ծրագրավորվում են ֆինանսական հաշվիչների և աղյուսակների ֆունկցիաների մեջ (ինչպես օրինակ PV, FV, RATE, NPER և PMT) ։
Գոյաբանություն
Կատեգորիա:Փիլիսոփայության ճյուղեր Կատեգորիա:Գոյաբանություն Կատեգորիա:Մետաֆիզիկա
Փողի ժամանակային արժեք
Հաշվարկներ
Հավասարումներում բանաձևը կարող է վերաձևակերպվել՝ որոշելու անհայտներից որևէ մեկը։ Այս հավասարումները հաճախ համակցվում են որոշակի իրավիճակներում օգտագործելու համար։ Այսպես օրինակ, պարտատոմսերի գինը կարող է որոշվել՝ օգտագործելով այս հավասարումները։ Սովորական կուպոնային պարտատոմսը բաղկացած է երկու տեսակի վճարումներից՝ կուպոնային վճարումները, որոնք նման են անուիտետին, և կապիտալի միանվագ վերադարձը պարտատոմսերի մարման ավարտին։ Երկու բանաձևեր կարող են միացվել պարտատոմսի ներկա արժեքը որոշելու համար։
Կարևոր է նշել, որ i տոկոսադրույքը համապատասխան ժամանակահատվածի համար տոկոսադրույքն է։ Այն անուիտետի համար, որը ենթադրում է յուրաքանչյուր տարի մեկ վճարում, i-ն կլինի տարեկան տոկոսադրույքը։ Վճարման տարբեր գրաֆիկով եկամուտների կամ վճարումների դեպքում տոկոսադրույքը պետք է վերածվի համապատասխան պարբերական տոկոսադրույքների։ Այսպես օրինակ, ամսական վճարումներով հիփոթեքային վարկի ամսական տոկոսադրույքը ստացվում է տարեկան տոկոսադրույքը 12-ի բաժանելով։
Հաշվարկներում եկամտաբերությունը կարող է լինել այն փոփոխականը, ըստ որի լուծում ենք, կամ նախապես որոշված փոփոխական, որը օգտագործվում է դիսկոնտի դրույքի, տոկոսագումարի, գնաճի, կապիտալի արժեքի, պարտքի արժեքի կամ նմանատիպ այլ հասկացությունների չափման համար։ Սխալ դիսկոնտի դրույքի օգտագործումը հաշվարկի արդյունքներն անիմաստ կդարձնի։
Բանաձևեր
Ներքոնշյալ բանաձևը օգտագործում է հետևյալ հիմնական փոփոխականները՝
Ապագա գումարի ներկա արժեք
Ներկա արժեքի բանաձևը ունի 4 փոփոխական, որոնցից յուրաքանչյուրը կարող է լուծվել թվային մեթոդներով՝
Ապագա դրամական հոսքերի կուտակային ներկա արժեքը կարող է հաշվարկվել՝ գումարելով FVt ներդրումները՝ t-րդ պահին դրամական հոսքերի արժեքները՝
Այս շարքը կարող է հաշվարկվել կոնկրետ տրված n-ի դեպքում կամ երբ n-ը ∞ է ։ Կա ավելի ընդհանրական բանաձև, որը կիրառվում է ներքոնշյալ մի շարք կարևոր հատուկ դեպքերի համար։
Անուիտետի ներկա արժեքը n ժամանակահատվածների համար
Այս պարագայում դրամական հոսքերի արժեքները մնում են նույնը n ժամանակահատվածների համար։ Անուիտետի ներկա արժեքը (PVA) ունի 4 փոփոխական, որոնցից յուրաքանչյուրը կարող է որոշվել մի շարք թվային մեթոդների միջոցով՝
Աճող անուիտետի ներկա արժեք
Այս պարագայում դրամական հոսքերը աճում են (1+g) գործակցով։ Անուիտետի բանաձևի նման, աճող անուիտետի ներկա արժեքը (PVGA) օգտագործում է նույն փոփոխականները՝ հավելած g-ն՝ որպես անուիտետի աճի տոկոս (A-ն առաջին ժամանակահատվածում անուիտետային վճարումն է)։ Սա հաշվարկ է, որը հազվադեպ է հանդիպում ֆինանսական հաշվիչներում։
երբ i = g ՝
Աճող պրենումերանդո անուիտետի ներկա արժեքը ստանալու համար, անհրաժեշտ է վերոնշյալ հավասարությունը բազմապատկել (1 + i)-ով։
Անվերջ անուիտետի ներկա արժեք
Անվերջ անուիտետ ասելով հասկանում ենք գումարի վճարումներ, որոնք կատարվում են որոշակի պարբերականությամբ և անվերջ շարունակվում են։ Երբ n → ∞, անվերջ անուիտետի ներկա արժեքի բանաձևը դառնում է պարզ բաժանում՝
Աճող անվերջ անուիտետի ներկա արժեք
Երբ անվերջ անուիտետի վճարումները աճում են ֆիքսված տոկոսադրույքով (g, և g < i), արժեքը որոշվում է ներքոնշյալ բանաձևով։ Երբ n → ∞, ինչպես նախորդ բանաձևում՝
Պրակտիկայում ճշգրիտ բնութագրիչներով շատ քիչ արժեթղթեր կան, ուստի արժեքի գնահատման այս մոտեցման կիրառումը կարող է ենթարկվել բազմաթիվ փոփոխությունների։ Ամենակարևորն այն է, որ դժվար է գտնել աճող անվերջ անուիտետ՝ աճի ֆիքսված տոկոսներով։ Չնայած դրան, հիմնական մոտեցումը կարող է կիրառվել անշարժ գույքի, բաժնետոմսերի և այլ ակտիվների գնահատման համար։
Անուիտետի ապագա արժեք
Անուիտետի ապագա արժեքի բանաձևը (n ժամանակահատվածից հետո) ունի 4 փոփոխականներ, որոնցից յուրաքանչյուրը կարող է որոշվել թվային մեթոդներով՝
Պրենումերանդո անուիտետի ապագա արժեքը ստանալու համար վերևի հավասարությունը անհրաժեշտ է բազմապատկել (1 + i)-ով։
Աճող անուիտետի ապագա արժեք
Աճող անուիտետի ապագա արժեքի բանաձևը (n ժամանակահատվածից հետո) ունի 4 փոփոխականներ, որոնցից յուրաքանչյուրը կարող է որոշվել թվային մեթոդներով։
Երբ i ≠ g՝
երբ i = g ՝
Բանաձևերի աղյուսակ
Հետևյալ աղյուսակը ցույց է տալիս տարբեր բանաձևեր, որոնք օգտագործվում են փողի ժամանակային արժեքը հաշվարկելու համար ։ Այդ արժեքները հաճախ ներկայացվում են աղյուսակներով, որտեղ տոկոսադրույքը և ժամանակը որոշված են։
Նշումներ՝
Անուիտետի ստացումը
Անուիտետի ներկա արժեքի բանաձևը ստացվում է ապագայում առանձին վճարումների ապագա արժեքների գումարից, ինչպես ցույց է տրված ներքևում, որտեղ C-ն վճարման չափն է, իսկ n-ը ժամանակահատվածը։
Ապագայում ժամանակի m պահին C վճարումը ունի հետևյալ ապագա արժեքը ապագայում ժամանակի n պահին ՝
1-ից n պահերի համար բոլոր վճարումները գումարելով՝ կստանանք՝
Ինչպես երևում է, սա երկրաչափական պրոգրեսիա է, որի առաջին անդամը a = C է, բազմարկիչը՝ 1 + i, անդամների քանակը՝ n։ Կիրառելով երկրաչափական պրոգրեսիայի բանաձևը՝ կստանանք՝
Անուիտետի ներկա արժեքը (PVA) ստացվում է՝ ապագա արժեքը պարզապես բաժանելով (1+i)^n-ի վրա, այն է՝
Անուիտետի ապագա արժեքը որոշելու մեկ այլ պարզ եղանակ է պատկերացնել մի ներդրում, որի դիմաց տոկոսագումարները վճարվում են որպես անուիտետ, իսկ հիմնական գումարը մնում է հաստատուն։
Պետք է նշել, որ համակարգում ապագա արժեքը կարելի է գտնել ապագա արժեքի հաշվարկման սովորական բանաձևով ՝
Սկզբնապես, մինչև որևէ վճարում կատարելը, համակարգի ներկա արժեքը հենց հիմնական ներդրումն է՝ (PV = C/i)։ Վերջում, ապագա արժեքը հիմնական ներդրումն է (որը նույնն է)՝ գումարած ողջ անուիտետային վճարումների ապագա արժեքը ։ Սա տեղադրելով հավասարման մեջ՝ կստանանք՝
Բարդ տոկոսի շարունակական հաշվարկ
Տոկոսադրույքները հաճախ վերածվում են շարունակական և համարժեք բարդ տոկոսների, քանի որ դա ավելի հարմար է (ավելի հեշտ է դիֆերենցվում)։ Վերը նշված բոլոր բանաձևերը կարող են ներկայացվել իրենց շարունակական համարժեքների միջոցով։ Այսպես օրինակ, ապագայի t-րդ պահին կատարված վճարման ներկա արժեքը 0 պահին կարող է վերաձևակերպվել այս եղանակով, որտեղ e-ն բնական լոգարիթմի հիմքն է, իսկ r-ը՝ շարունակական բարդ տոկոսադրույքը՝
Սա կարող է ընդհանրացվել դիսկոնտի դրույքներով, որոնք փոխվում են ժամանակի ընթացքում․ դիսկոնտի r հաստատուն դրույքի փոխարեն, օգտագործվում է ժամանակից կախված հետևյալ ֆունկցիան՝ r(t)։
Այս պարագայում դիսկոնտավորման գործոնը, և հետևաբար՝ ներկա արժեքը, ժամանակի T պահին տրվում է շարունակաբար բարդ r(t) տոկոսադրույքի ինտեգրալի միջոցով՝
Իրոք, շարունակական բարդ տոկոսադրույքի օգտագործման հիմնական պատճառը փոփոխվող դիսկոնտի դրույքի վերլուծությունը հեշտացնելն է և հաշվարկների գործիքները օգտագործելը։
Օրինակներ
Բարդ տոկոսի շարունակական կիրառումը տարբեր գործիքների համար հանգեցնում է հետևյալ բանաձևերին՝
Այս բանաձևերը ենթադրում են, որ A-ն առաջին ժամանակահատվածի վճարումն է, իսկ անուիտետը ավարտվում է t պահին ։
Դիֆերենցիալ հավասարումներ
Սովորական և մասնակի դիֆերենցիալ հավասարումները ներառում են ածանցյալները և մեկ (համապատասխանաբար նաև բազմակի) փոփոխականով հավասարումները, որոնք ավելի համապարփակ են ավելի բարդ ֆինանսական մաթեմատիկայի համար։
Հիմնական փոփոխությունը, որ բերում են դիֆերենցիալ հավասարումները, այն է, որ հաշվարկվում է ոչ թե թիվ (ներկայի արժեքը այժմ), այլ հաշվարկվում է ֆունկցիա (ներկա արժեքը այժմ կամ ապագայի ցանկացած պահին)։ Այս ֆունկցիան այնուհետև կարող է վերլուծվել, այն է՝ ինչպես է փոխվում դրա արժեքը ժամանակի ընթացքում կամ համեմատած այլ ֆունկցիաների հետ։
Այն պնդումը, որ « արժեքը ժամանակի ընթացքում նվազում է», տրվում է հետևյալ \mathcal{L} գծային դիֆերենցիալ օպերատորի միջոցով՝
Սա նշանակում է, որ արժեքը ժամանակի ընթացքում նվազում է, այսինքն՝
Արտաքին հղումներ
Կատեգորիա:Փող
Բեներվիլ սյուր Մեր
Բնակչությունը 2014 թվականի դրությամբ կազմում է 475 մարդ, բնակչության խտությունը` 156.77 մարդ/կմ²։ Բնակավայրը զբաղեցնում է 3.03 կմ² տարածք։
Աշխարհագրություն
Գտնվում է Փարիզ քաղաքից 180 կմ արևմուտք, Կան քաղաքից` 35 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 279 աշխատունակ (15-64 տարեկան) բնակիչ, որոնցից ակտիվ էին 208-ը, իսկ ոչ ակտիվները` 71։ Ակտիվության ցուցանիշը կազմում է 74,6 %։ 208 աշխատունակ մարդկանցից աշխատել է 184 անձ (102 տղամարդ և 82 կին)։ Գործազուրկ են եղել 24 անձ (10 տղամարդ և 14 կին)։ 71 անաշխատունակներից 21-ը եղել են աշակերտներ կամ ուսանողներ, 29-ը` թոշակառուներ, իսկ 21-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Շուտո շրջան (Մոնտանա)
Շուտո շրջան (Chouteau County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 10.290 կմ² է, բնակչությունը՝ 5.970 մարդ (2000 թ. տվյալներով)։ Շրջկենտրոնն է Ֆորտ Բենտոն բնակավայրը։ Կազմավորվել է 1865 թ.։
Կատեգորիա:Մոնտանայի շրջաններ
Պրուժինկի (գյուղ, Լիպեցկի շրջան)
Պրուժինկի (Пружинки), գյուղ Ռուսաստանի Լիպեցկի մարզի Լիպեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Լիպեցկի շրջանի բնակավայրեր
Արմաշ (Արարատի մարզ)
Արմաշ, գյուղ Արարատի մարզի Արարատի տարածաշրջանում, Երևանից 65 կմ հեռավորության վրա, մարզկենտրոն Արտաշատից 30 կմ հեռավորության վրա։ Կոչվել է Կոստանդնուպոլսի մոտ՝ Նիկոմեդիայում գտնվող հայտնի Արմաշի դպրեվանքի անունով։ Ունի դպրոց, գրադարան, հիվանդանոց, մանկապարտեզ։ Գործել է սանիտարական կուլտուրայի թանգարան՝ միակը իր տիպի մեջ Հայաստանի գյուղական բնակավայրերում։
Աշխարհագրական նկարագիրը
Գտնվում է ծովի մակարդակից 830 մ բարձրության վրա։ Կլիման չոր խիստ ցամաքային է. ձմեռը սկսվում է դեկտեմբերի կեսերին, հունվարյան միջին ջերմաստիճանը տատանվում է -10-ից -34։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 28-ից 40 աստիճան, իսկ առավելագույնը՝ 43 աստիճան։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Պատմություն
Հիմնադրվել է 1926 թ.-ին Կոստանդնուպոլսից գաղթածների կողմից։
Բնակչություն
Բնակիչների մի մասի նախնիները եկել են Պոլսից։
Ըստ 2011 թվականի ազգային վիճակագրական ծառայության տվյալների համայնքի բնակչությունը կազմում է 2685 մարդ, որից 49.7% տղամարդիկ են, իսկ կանայք՝ 50.3%։ Մինչաշխատունակ տարիքի բնակչությունը կազմում է 31%, աշխատունակ տարիքի ներլայացուցիչները՝ 56%, հետաշխատունակները՝ 13%։ Գյուղն ունի 654 տնտեսություն։
Արմաշի ազգաբնակչության փոփոխությունը.
Տնտեսություն
Տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 1416 հեկտար։ Համայնքի հողերի գրեթե կեսն օգտագործվում են որպես վարելահողեր՝ կազմելով մոտ 640 հա։ Կան նաև պտղատու և խաղողի այգիներ, համապատասխանաբար կազմելով 273 հա և 130 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ՝ լոլիկ, տաքդեղ, սմբուկ, ձմերուկ, սեխ, ինչպես նաև հացահատիկ։ Զբաղվում են նաև կաթնամսատու անասնապահությամբ, մեղվաբուծությամբ։ Պահուստային հողերը նույնպես յուրացվում են և օգտագործվում են վարելահողեր, արոտավայրեր (262 հա) և խոտհարքեր (59 հա) ։
= Տես նաև =
Ծանոթագրություններ
Կատեգորիա:Արարատի մարզի գյուղեր Կատեգորիա:1926 թվականին հիմնադրված բնակավայրեր
Եռվեկյուլա (գյուղ, Տառվաստու շրջան)
Եռվեկյուլա (Järveküla), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 53 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Տառվաստու շրջանի բնակավայրեր Կատեգորիա:Էստոնիայի գյուղեր
Վահան Հակոբյան
Կենսագրություն
Վահան Հակոբյանը ծնվել է 1908 թվականին Կամո քաղաքում։ 1930 թվականից դասավանդել է հայրենի քաղաքի դպրոցներում։ Աշխատանքին զուգընթաց սովորել և ավարտել է Երևանի պետական մանկավարժական ինստիտուտի հեռակա բաժնի ֆիզիկամաթեմատիկական ֆակուլտետը ։
1941 թվականին Հակոբյանը զորակոչվել է կարմիր բանակ։ Ծառայել է 409-րդ հայկական հրաձգային դիվիզիայի հրետանային գնդի շտաբում, որպես գծագրող։ 1942 թվականի աշնանը մասնակցել է Հյուսիսային Կովկասի ռազմաճակատում մղված մարտերին։ Սորոկին գյուղի մոտ մղված մարտերից մեկում վիրավորվել է։ 1943 թվականին հոսպիտալում երկարատև բուժումից հետո, որպես զինվորական ծառայության համար ոչ պիտանի, զորացրվել է ։
1946-1953 թվականներին Հակոբյանը եղել է Կամոյի մանկավարժական ուսումնարանի տնօրենը, այնուհետև, 20 տարի շարունակ ղեկավարել է քաղաքի Հ. Սարուխանյանի անվան միջնակարգ դպրոցի մանկավարժական կոլեկտիվը։ Ծանր հիվանդությունից հետո, 1974 թվականին անցել է կենսաթոշակի ։
Պատերազմում ցուցաբերած արիության համար Հակոբյանը պարգևատրվել է մի շարք մեդալներով։ 1958 թվականին ՀԽՍՀ Գերագույն խորհրդի նախագահության հրամանագրով երկարատև և անբասիր աշխատանքի համար նրան շնորհվել է հանրապետության վաստակավոր ուսուցչի կոչում ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:ՀԽՍՀ վաստակավոր մանկավարժներ Կատեգորիա:Հայրենական մեծ պատերազմի մասնակիցներ Կատեգորիա:Դպրոցի տնօրեններ
Վոորե դաստակերտ
Վոորե դաստակերտ (Voore mõis, Forby), կալվածք Էստոնիայի հյուսիսում՝ Հարյումաա նահանգի Սաուե շրջանում։
Պատմություն
1870 թվականից մինչև պետականացումը՝ 1919 թվականը, Վոորե դաստակերտը պատկանել է ֆոն ցուր Մյուհլեն (von zur Mühlen) ընտանիքին։ Դաստակերտի վերջին սեփականատերը եղել է Ալեքսանդեր ֆոն ցուր Մյուհլենը ։
Դաստակերտի համալիր
Վոորե դաստակերտը բարոկկո ոճի համալիր էր։ Դաստակերտի գլխավոր մասնաշենքը միհարկանի քարե փոքր կառույց է, որ կառուցվել է 18-րդ դարի առաջին կեսին։ 18-19-րդ դարերում դաստակերտի գլխավոր մասնաշենքը որոշակիորեն վերակառուցվել է ։
Գլխավոր մասնաշենքից բացի դաստակերտի կենտրոնում համաչափությամբ տեղակայված են հավելյալ (տնտեսական և բնակելի) կառույցներ, որ կառուցվել են 18-19-րդ դարերում։
Տալլին-Պյառնու խճուղուց դեպի Վոորե դաստակերտը ձգվող ճանապարհն ավարտվել է 500 մետր երկարությամբ ծառուղով, որը ձգվել է մինչև գլխավոր մասնաշենքի առաջ։
Էստոնիայի մշակույթի հուշարձանների պետական գրանցամատյանում գրանցված են․
Արտաքին հղումներ
Կատեգորիա:Էստոնիայի դաստակերտներ
Պիրենեյան շուշան
Պիրենեյան շուշան (Lílium pyrenáicum), միաշաքիլավորների դաս, ծաղկավոր բույսերի տիպ։ Մտնում է խոպոպիկավոր (գանգրավուն) տեսակի մեջ։
Բուսաբանական նկարագիր
Բազմամյա խոտաբույս է, հասնում է մինչև 1,5 մետր բարձրության։ Ցողունը ծանր է, բաց կանաչ, անկյունային։ Սոխուկը խոշոր է, գնդաձև կամ ձվաձև, սպիտակավուն, խիտ։
Տերևները նստած են, նշտարաձև, հարթ, բաց կանաչավուն, տեղակայված են հերթադիր։ Գագաթի տերևները ավելի կարճ են։
Ծաղիկները սուր բուրմունքով, կախ ընկած, ծաղկակոթը մինչև 6,5 սմ երկարությամբ, հավաքված 2-14 փափուկ ողկուզաձև ծաղկաբույլով, տեսանելի բյուրեղներով։ Ծաղկապատյանի բաժինները մինչև 4,5 սմ երկարությամբ, ամուր հետ թեքված, դեղնականաչավուն, ծածկված կարմիր կամ մուգ մանուշակագույն, գրեթե սև կետիկներով։
Առէջները մի փոքր կարճ է վարսանդից, մուգ կարմիր փոշանոթով։ Ծաղկափոշին նարնջագույն է։
Պտուղը ձվանման տուփ է։
(5195) Կենդլեր
(5195) Կենդլեր (Kaendler), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Պիրենեյան շուշան
Բուսաբանական նկարագիր
Պիրենեյան շուշանը մոտ է Յանկիի շուշանին, քաղկեդոնական շուշանին և փումփուլավոր շուշանին։
(5195) Կենդլեր
Միջին հեռավորությունը Արեգակից կազմում է 2,16229 ա. մ., առավելագույնը մոտենում է 1,8788 ա. մ. հեռավորության վրա և հեռանում 2,4458 ա. մ. ։ Արեգակի շուրջ մեկ ամբողջական պտույտ է կատարում 1161,37 երկրային օրվա ընթացքում, իր ուղեծրով շարժվելով միջինում 0,30998 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,89° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պիրենեյան շուշան
Տարավածություն և օգտագործում
Պիրենեյան շուշանն աճում է հարավ-արևմտյան Եվրոպայի վայրի բնության մեջ՝ Ֆրանսիայի հարավային լեռներում և Իսպանիայի հյուսիսում։
Հայտնի են պիրենեյան շուշանի մի քանի այգիներ։ Ստեղծված է միակողմանի, միանգամյա օգտագործման համար նախատեսված բյուրեղներով և օղակներով, ցայտուն ցիտրուսային ծածկույթներով։
Տաքսոնոմիա
Պիրենեյան շուշան տեսակը մտնում է ծաղկավոր բույսերի տիպի Շուշանազգիների ընտանիքի մեջ։
Գրականություն
Կատեգորիա:Շուշան Կատեգորիա:Եվրոպայի բուսականություն
Նորաշենի պատմության և մշակույթի անշարժ հուշարձանների ցանկ (Արագածոտնի մարզ, Արագածի տարածաշրջան)
Այս հոդվածը ներկայացնում է Արագածոտնի մարզի Արագածի տարածաշրջանի Նորաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 6 հուշարձան (5 միավոր)։
|}
Ծանոթագրություններ
Կատեգորիա:Արագածոտնի մարզի հուշարձանների ցանկեր
TXT (խումբ)
TXT (հանգըլ՝ 투모로우바이투게더, ԹիԷքսԹի; Tumoroubaitugedeo, Tomorrow X Together), հարավկորեական բոյ բենդ, որը ձևավորվել է 2019 թվականին՝ Big Hit Entertainment ընկերության կողմից։ Խումբը կազմված է հինգ անդամից՝ Սուբին, Յոնջուն, Բոմգյու, Թեհյոն և Հյունին Քայ ։
Խմբի անվանումը «Tomorrow by Together» արտահայտության հապավումն է ։ Կորեերենով անվանումը նման է «투모로우바이투게더»-ին, կամ էլ «վաղը միասին» արտահայտությանը (Tomorrow by together) հանգըլում։ Խմբի ամբողջական անունը անգլերենով հնչում է այնպես, ինչպես և կորեերենով ։ Big Hit Entertainment- ի(ներկայումս Hybe labels)տվյալներով անունն արտացոլում է բոլոր մասնակիցների գաղափարը, «միասին հավաքվել միակ երազանքով՝ վաղվա նոր օր ստեղծելու հույսով» ։ Անունը նաև արտացոլում է այն գաղափարը, որ բոլոր մասնակիցները տարբերվում են միմյանցից, բայց միասին նրանք ստեղծում են սիներգիա։
2019: Անդամների հայտարարում և Dream Chapter: STAR-ի հետ դեբյուտ
Տղամարդկանց նոր խմբի դեբյուտի ծրագրերի մասին հայտնել է Big Hit Entertainment-ի հիմնադիր Բան Շիհյոկը դեռևս 2017 թվականին ։ Խմբի թողարկման մասին ծրագրերը պաշտոնապես հայտարարվել են 2018 թվականի նոյեմբերին, իսկ դեբյուտը պետք է տեղի ունենար 2019 թվականի սկզբին։ Դրանից շատ չանցած հայտարարվեց, որ խմբում լինելու է հինգ անդամ, և որ դեբյուտը տեղի է ունենալու մարտին, բայց ընկերությունը հերքեց այդ տեղեկությունները  ։ 2019 թվականի հունվարի 10-ին TXT-ն պաշտոնապես բացահայտվեց սոցցանցի միջոցով ։ Հաջորդ տասը օրերի ընթացքում ներկայացվեց յուրաքանչյուր մասնակցի ներածական տեսանյութը ։ Վերջում ներկայցվեց ամբողջական կազմով թիզերը՝ Յոնջունի, Սուբինի, Բոմգյուի, Հյունին Քայի և Թեհյոնի  ։
Փետրվարի 7-ին Big Hit-ը հաստատեց դեբյուտի պաշտոնական ամսաթիվը՝ մարտի 4։ Դեբյուտային շոուն հեռարձակվեց Mnet հեռուստաալիքով, ինչպես նաև հայտարարվեց դեբյուտային մինի ալբոմի անվանումը՝ Dream Chapter: Star ։ Դեբյուտային շոուքեյսը անցկացվել է մարտի 5-ին Yes24 Hall-ում ։ Փետրվարի 26-ին թողարկվեց «어느날 머리에서 뿔이 자랐다 (CROWN)» տեսահոլովակի առաջին թիզերը ։ Ինչպես նաև հայտարարվեց, որ առաջիկա երեք օրերի ընթացքում (փետրվարի 19-ից մինչև 22-ը) նախապես պատվիրվել է դեռ չթողարկված ալբոմի ավելի քան 100 հազար կրկնօրինակ ։ Մարտի 12-ին, դեբյուտից ութ օր անց, TXT-ն ստացավ իր առաջին մրցանակը The Show-ում ։
2019: The Dream Chapter:MAGIC ալբոմի լույս տեսնելը
The Dream Chapter: Magic- ը ԹիԷքսԹիի ստուդիական ալբոմն է։  Այն թողարկվել է 2019 թվականի հոկտեմբերի 21-ին Big Hit Entertainment- ի կողմից [1]:  Այն ծառայում է որպես խմբի դեբյուտային ալբոմի The Dream Chapter:Star(2019)-ի շարունակությունը։  Ալբոմը պարունակում է ութ երգ, ներառյալ գլխավոր սինգլը ՝ «9 and 3 quarters(Run Away)»:  Երաժշտապես, ալբոմը ներառում է տարբեր ժանրեր ՝ R&B, tropic house, ձայնային փոփ և հիփ հոփ։
Առևտրային առումով, ալբոմը առաջին անգամ հայտնվեց Հարավային Կորեայի Gaon Album Chart- ի վերևում ՝ դառնալով TXT- ի տարվա երկրորդ գրաֆիկական թողարկումը։  Այն նաև հայտնվել է ԱՄՆ Billboard- ի համաշխարհային ալբոմների աղյուսակում ՝ թվով երեքով։
2020:The Dream Chapter:ETERNITY ալբոմի թողարկումը
The Dream Chapter. Eternity-ն թողարկվել է 2020 թվականի մայիսի 18-ին Big Hit Entertainment- ի և 《Republic Records》-ի կողմից [3] [4]  Այն ծառայում է որպես TXT- ի առաջին Dream ստուդիական ալբոմի «The Dream Chapter:MAGIC»-ին (2019) հաջորդող ալբոմը։  Ալբոմը պարունակում է վեց երգ, ներառյալ գլխավոր սինգլը ՝ «Can't You See Me?»: [5]  Երաժշտորեն, ալբոմը ներառում է մի քանի ժանրեր ՝ ներառյալ funk-pop, dreampop, ծուղակ, հիփ հոփ և այլընտրանքային R&B:
Առևտրային առումով ալբոմը հայտնվեց Ճապոնիայի Oricon Albums Chart- ի վերևում ՝ դառնալով երկրում առաջին Թոփ աղյուսակը։  Այն առաջին անգամ լույս տեսավ Gaon Album Chart- ում `թվով երկրորդը, դառնալով խմբի երրորդ անընդմեջ լավագույն հնգյակում զբաղեցնելը և հայտնվեց Billboard World Albums- ի աղյուսակում` թվով չորրորդը։  2020 թվականի հուլիսին ալբոմը հավաստագրվեց պլատինե ՝ Korea Music Content Association (KMCA)-ի կողմից, լույս տեսնելուց ի վեր դառնալով նրանց առաջին սերտիֆիկացումը Հարավային Կորեայում։
2020: Minisode1: Blue Hour -ի թողարկումը
Minisode1: Blue Hour - ը թողարկվեց Big Hit Entertainment- ի և Republic Records- ի միջոցով `2020 թվականի հոկտեմբերի 26-ին, իր նախորդի` The Dream Chapter: Eternity (2020)-ից հինգ ամիս անց։
Ալբոմը բաղկացած է հինգ թրեքից, ներառյալ «BLUE HOUR» գլխավոր սինգլը, որոնք բոլորը գրվել են խմբի անդամների կողմից:Ալբոմի համար խումբը համագործակցեց տարբեր գրողների, այդ թվում ՝ բրիտանացի երգիչ-երգահան Չարլի XCX- ի հետ ՝ «We Lost the Summer» («Մենք կորցրինք ամառը») թրեքի վրա։ Որպես դիսկոտեկ, ռոք և R&B ալբոմ, որը փորձարկում է ինդի-ռոք, նու-հայացք, պարահանդես և փոփ ռոք, Minisode1: Blue Hour- ը ներկայացնում է El Capitxn- ի, Slow Rabbit- ի, Pdogg- ի, Sam Klempner- ի և Shin Kung- ի արտադրությունը։ COVID-19 համաճարակի ընթացքում գրված և ձայնագրված ալբոմը քնարականորեն պատմում է հույզերը պատանու տեսանկյունից, ով փոփոխություններ է ունեցել իր կյանքում։ Ալբոմի գեղարվեստական ​​աշխատանքներն ու պատկերները ցույց են տալիս այն կապը, որը կարելի է զգալ առցանց հաղորդակցության միջոցով, չնայած ֆիզիկապես հեռու է։
երրորդ ընդլայնված ներկայացումը (EP) ՝ հարավկորեական TXT տղաների խմբից։ Այն թողարկվեց Big Hit Entertainment- ի և Republic Records- ի միջոցով `2020 թվականի հոկտեմբերի 26-ին, իր նախորդի` The Dream Chapter: Eternity (2020) հինգ ամիս անց։
Minisode1: BLUE HOUR-ը ընդհանուր առմամբ բարենպաստ գնահատականներ է ստացել երաժշտական ​​քննադատների կողմից ՝ գովաբանելով հուզական պատմությունը։ Առևտրային տեսքով, ալբոմը դեբյուտ ունեցավ Հարավային Կորեայի Gaon Album Chart- ի երրորդ հորիզոնականում ՝ առաջին շաբաթվա ընթացքում վաճառվելով ավելի քան 300,000 օրինակ։ EP- ն մտավ ԱՄՆ Billboard 200 աղյուսակ 25-րդ տեղում `դառնալով TXT- ի ամենաբարձր վարկանիշային ալբոմը երկրում։ Այն զբաղեցրեց ճապոնական Oricon Albums Chart- ի առաջին հորիզոնականը ՝ դառնալով խմբի երկրորդ անընդմեջ շախմատիստը, ինչպես նաև մտավ Billboard Japan- ի թեժ ալբոմները ՝ համար 2-րդում։ Ալբոմը խթանելու համար TXT-ին հայտնվեց մի քանի հարավկորեական երաժշտական ​​ծրագրերում, ներառյալ M Countdown, Music Bank և Show Champion:
2021-ներկա։ Still Dreaming, The Chaos Chapter և Chaotic Wonderland
Նրանց դեբյուտային ճապոնական Still Dreaming ստուդիական ալբոմը թողարկվել է 2021 թվականի հունվարի 20-ին ։ Ալբոմը ներառում էր բնօրինակ ճապոնական «Force» երգը, որը ծառայում է որպես World Trigger անիմեի երկրորդ սեզոնի բացման թեմա։ Still Dreaming-ը հանդես եկավ և զբաղեցրեց առաջին տեղը ճապոնական Oricon Albums Chart-ում և RIAJ-ի կողմից արժանացավ ոսկե վկայականի ։ Այս ալբոմը զբաղեցրել է 173-րդ հորիզոնականը Billboard 200-ում՝ դարձնելով TXT-ին երկրորդ կորեական խումբը պատմության մեջ, որը ճապոներենով ալբոմ է զբաղեցրել ամերիկյան երաժշտական ​​աղյուսակում։ 2021 թվականի ապրիլին Minisode 1. Blue Hour-ը KMCA-ի կողմից ստացել է կրկնակի պլատինե սերտիֆիկատ՝ նշելով 500,000 առաքում։
2021 թվականի ապրիլի 22-ին Big Hit Music-ը հայտարարեց, որ TXT-ին կվերադառնա մայիսի վերջին։ TXT–ին թողարկեց իրենց երկրորդ ստուդիական ալբոմը՝ The Chaos Chapter: Freeze Մայիսի 7-ին հայտարարվեց, որ ալբոմի նախնական պատվերները վեց օրվա ընթացքում գերազանցել են 520,000 օրինակը։ Մայիսի 31-ին, մինչ ալբոմի պաշտոնական թողարկումը, նախնական պատվերներն ավելացան մինչև 700,000 օրինակ՝ կրկնապատկվելով վերջին թողարկումից։ Մայիսի 24-ին խումբը թողարկեց «Love Sight» օրիգինալ սաունդթրեքը tvN–ի Doom At Your Service դրամայի համար ։ Հունիսի 25-ին TXT-ին թողարկեց «0X1=Lovesong (I Know I Love You)»-ի ռեմիքսը՝ pH-1-ի, Վուդի Գոչիլդի և Սեորիի մասնակցությամբ։ Հուլիսին The Chaos Chapter։Freeze ալբոմը KMCA-ի կողմից ստացել է եռակի պլատինե վավերացում՝ նշելով 750,000 առաքում։
2021 թվականի օգոստոսի 17-ին խումբը թողարկեց The Chaos Chapter: Fight or Escape՝ The Chaos Chapter–ի վերարտադրված ալբոմը, գլխավոր սինգլ է "Loser=Lover" –ը
2021 թվականի հոկտեմբերի 3-ին խումբն անցկացրեց իր առաջին լիամետրաժ օնլայն համերգը դեբյուտից հետո՝ ACT:BOY խորագրով։ Համերգը տևեց մոտ 150 րոպե, հնչեց 25 երգ և հեռարձակվեց առցանց հարթակի միջոցով, ընդհանուր առմամբ 126 երկրներում։
2021 թվականի հոկտեմբերի 5-ին հայտարարվեց, որ հոկտեմբերի 25-31-ը յուրաքանչյուր անդամ հերթով կդիմավորի հյուրերին KBS Cool FM-ի Kiss the Radio-ի եթերում՝ նախորդ DJ Young K-ի զինվորական զորակոչից հետո, որը կհյուրընկալի «Tomorrow x Together week»-ին։
TXT-ին թողարկեց իրենց առաջին ճապոնական EP-ը՝ Chaotic Wonderland-ը, 2021 թվականի նոյեմբերի 10-ին։ Այն բաղկացած է չորս թրեքից՝ «0X1=Lovesong (I Know I Love You)» երգի ճապոնական տարբերակները, որին մասնակցում է ճապոնացի երգչուհի Իկուտա Լիլասը: Yoasobi  դուետը և «MOA Diary (Dubaddu Wari Wari)», երկու այլ երգերի հետ միասին «Ito» և «Magic»: «Ito»-ն ստեղծվել է ճապոնական «Greeen» ռոք խմբի կողմից և կօգտագործվի որպես ճապոնական դրամայի «Spiral Labyrinth – DNA Forensic Investigation»-ի օփենինգ։
2022 թվականի հունվարի 17-ին կթողարկվի նոր գեղարվեստական ​​վեբթուն Tomorrow X Together-ի մասին՝ «Աստղ փնտրողները» վերնագրով։
Անդամներ
Տեղեկույթը վերցված է TOMORROW X TOGETHER Debut Celebration Show դեբյուտային շոուից, որտեղ ցուցադրվեց մասնակիցների պրոֆիլները
Արտաքին հղումներ
Կատեգորիա:Հարավկորեական երաժշտական խմբեր Կատեգորիա:2019 հիմնադրված երաժշտական խմբեր Կատեգորիա:Քեյ փոփ երաժշտական խմբեր
Լեսոգորսկ (քաղաքատիպ ավան, Չունսկի շրջան)
Բնակչությունը 2011 թվականին գրանցված տվյալներով կազմում էր 5513 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Իրկուտսկի մարզի Չունսկի շրջանի բնակավայրեր
ՀՀ ԶՈՒ պատվո պահակային վաշտ
Հայաստանի զինված ուժերի պատվո պահակային վաշտ, Հայաստանի նախագահի նստավայրում և վարչապետի նստավայրում բարձրաստիճան պաշտոնատար անձանց համար արարողակարգային առաջադրանքներ կատարող Հայաստանի զինված ուժերի զորամաս։ Ստորաբաժանումը գտնվում է Հայաստանի պաշտպանության նախարարության անմիջական հրամանատարության ներքո։ Գումարտակի անդամների մեծ մասը Վազգեն Սարգսյանի անվան ռազմական համալսարան]]ի շրջանավարտներ են։
Ակնարկ
Գումարտակը հիմնադրվել է 1993 թվականի հունվարի 18-ին ։ Ստորաբաժանման առաջին խոշոր իրադարձությունը Մոնթե Մելքոնյանի՝ 1993 թվականի հունիսին տեղի ունեցած հուղարկավորությունն էր ։ Ողջույնի առաջին պաշտոնական արարողությունը, որին մասնակցել է Պատվո պահակային վաշտը, եղել է Ռուսաստանի պաշտպանության նախարար Պավել Գրաչովի այցը 1994 թվականին։ Նույն օրը զորամասի՝ այն ժամանակվա հրամանատար Աշոտ Հակոբյանը կոչումով բարձրացվեց մինչև կապիտան։ Գումարտակը 1996 թվականից մասնակցում է Հանրապետության հրապարակում անկախության օրվան նվիրված ավանդական զորահանդեսին ։ 2010 և 2015 թվականներին վաշտի զինվորները Մոսկվայում մասնակցել են Հաղթանակի օրվան նվիրված զորահանդեսին։ Գումարտակը Ռուսաստանի պաշտպանության նախարար Սերգեյ Շոյգուի կողմից ճանաչվել է որպես զորահանդեսի լավագույն մարշային զորակազմերից մեկը։ Ուսումնական խմբի անդամները մասնակցել են նաև Գյումրիում տեղակայված ռուսական 102-րդ ռազմաբազայի մասնակցությամբ միջոցառումներին ։ Այլ արտասահմանյան միջոցառումներ էին նաև 2014 թվականին տեղի ունեցած Բաստիլի գրավման առիթով տեղի ունեցած շքերթը և 2011 թվականին տեղի ունեցած Festa della Repubblica շքերթը, ինչպես նաև զուգահեռ ելույթը 2019 թվականին Աբու Դաբիի միջազգային պաշտպանական ցուցահանդեսում ։ 2018 թվականից ստորաբաժանումը պահակային ծառայություն է իրականացրել Բաղրամյան պողոտայում գտնվող վարչապետի նստավայրում ։ Երկրորդ համաշխարհային պատերազմի ավարտի 75-ամյակի կապակցությամբ 2020 թվականին զինծառայողները «Մայր Հայաստան» ռազմապատմական թանգարանից դուրս են բերել հայկական ազգային 6 դիվիզիաների մարտական դրոշներ և հանձնել պատերազմի հայ վետերաններին ։
Պահանջներ
Ծառայության անցնելու համար նորակոչիկները պետք է ունենան 180 սանտիմետրից մինչև 190 սանտիմետր հասակ։ Նրանք նաև պարտավոր են ունենալ բարձր առողջություն և գեղեցիկ դեմքի ու մարմնի կեցվածք։
Կառուցվածք
Գումարտակը ունի հետևյալ կառուցվածքը ՝
Առաջին անգամ ստորաբաժանումը ցուցահանդես-վարժանքներ Է անցկացրել 2009 թվականին ռազմական համալսարանի 15-ամյակին նվիրված հանդիսավոր միջոցառումների ժամանակ։ Նա նաև ելույթ է ունեցել բանակի օրվան նվիրված միջոցառման ժամանակ՝ Երևանի օպերայի և բալետի ազգային ակադեմիական թատրոնի գլխավոր դահլիճում։
Զենքեր
Ներկայում գումարտակը զորավարժությունների ժամանակ օգտագործում է SKS հրացան, ինչի օգտագործումը սկսվել է 2006 թվականից։ Նախկինում՝ 1991-2006 թվականներին, գումարտակն օգտագործել է ԱԿ-47։
Հրամանատարներ
Գումարտակը ունեցել է հետևյալ հրամանատարները ՝
2011 թվականին զորահանդեսի ժամանակ շարային պատրաստության ղեկավարումից հետո նախագահ Սերժ Սարգսյանը Սոկարտ Վարդանյանին պարգևատրել է «Հայրենիքին մատուցած ծառայությունների համար» 2-րդ աստիճանի մեդալով ։ Գնդապետ Հակոբյանը, լինելով կրեմլյան կուրսանտ, Հաղթանակի օրվան նվիրված մոսկովյան շքերթի ժամանակ՝ 2015 թվականին, գլխավորել է հայկական բանակի Առանձին պահակային գունդը ։
Պերշոտրավնևոե (գյուղ, Ալեքսանդրիայի շրջան)
Պերշոտրավնևոե (Першотравневе), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Պերշոտրավնևոե գյուղում բնակվում էր 76 մարդ։
Ջիմ Նորթոն
Ջեյմս (Ջիմ) Նորթոն (James "Jim" Norton, ), իռլանդացի դերասան:
Կենսագրություն
Ջեյմս Նորթոնը ծնվել է 1938 թվականի հունվարի 4-ին Իռլանդիայի Դուբլին քաղաք-կոմսությունում:
Կարիերա
Ջիմը կինոյում առաջին խաղը կատարել է 1965 թվականին, խաղալով Մատիուսի դերը «Ֆու Մանչուի դեմքը» ֆիլմում: 2002 թվականին Նորթոնը խաղացել է պարոն Մեյսոնի դերը «Հարրի Փոթերը և Գաղտնիքների սենյակը» ֆիլմում: 2004 թվականին նա խաղացել է Ռոնան Կորկորանի դերը «Ապացույց» հեռուստասերիալում, որի համար 2004 թվականին ստացել է «Կինոյի/Հեռուստատեսության երկրորդ պլանի լավագույն դերասան» անվանակարգը : Ընդամենը խաղացել է թվով 74 ֆիլմերում և հեռուստասերիալներում:
1985 թվականին նա կատարել է մի քանի երգ «Հրաշքը Լեթերլենդում» հեռուստասերիալի համար:
Անտենաների պարամետրերի չափման մեթոդներ
Գոյություն ունեն անտենաների պարամետրերի չափման մի շարք մեթոդներ, որոնք կարելի է դասել ըստ արտաքին և ներքին բնութագրերի չափման։ Օրինակ. ՈւԴ-ի, ՈւԳ-ի, ՈւԳԳ-ի, բևեռացման գործակցի, ցրման գործակցի, ՄՕԳ-ի, և այլ պարամետրերի չափումները իրականացնող մեթոդներ, անտենայի երկրաչափական և էլեկտրական առանցքի համընկման ստուգումը, կողային ճառագայթման միջին մակարդակի որոշումը՝ սրանք բոլորը արտաքին բնութագրեր են։ Կարևոր է չափել նաև անտենայի ներքին բնութագրերը, օրինակ, մուտքային դիմադրությունը, մուտքում կանգուն ալիքի գործակիցը, մուտքային հզորությունը։ Անտենային չափման մեթոդները դասակարգվում են ըստ ճառագայթման գոտիների։
Հեռավոր գոտում չափման մեթոդներ
Այս դասին են պատկանում՝
1. աշտարակային,
2. ռադիոաստղագիտական,
3. «սև մարմնի»,
4. թռիչքային,
5. Չափման կոլիմատորային մեթոդ,
6. այլ մեթոդներ։
1.Աշտարակային մեթոդ
Այս մեթոդով չափումները կատարվում են բաց պոլիգոններում, ինչպես նաև փակ անարձագանք խցերում, որոնք ներկայացնում են փակ պոլիգոն։ Մեթոդի էությունը հետևյալն է. չափվում է ուղղակիորեն, արդեն ձևավորված, ՈւԴ-ն, որը գոյություն ունի հեռավոր գոտում։ Չափումների ամեն մի ցիկլի ընթացքում ստանում ենք ՈւԴ-ի տեսքը նրա առանցքային որոշակի հատույթում և որոշակի բևեռացմամբ տվյալ հաճախությամբ։ Չափվելիք անտենան տեղադրվում է մեկ, երկու կամ երեք առանցք ունեցող հենարանային շարժական սարքավորման վրա և պտտվում է։ Ընդ որում, անտենան կարող է չափման ընթացքում աշխատել ընդունման, ինչպես նաև ճառագայթման ռեժիմում։ Հեռավոր գոտում աշտարակի վրա տեղադրվում է օժանդակ անտենա, որն աշխատում է համապատասխանաբար ճառագայթման կամ ընդունման ռեժիմում չափվելիք անտենայի պտտման ընթացքում, նրա պտույտի հարթությունում չափվում է այդ անտենայի ՈւԴ-ն։ Օրինակ եթե չափվելիք անտենայի D = 3մ, λ = 3մմ,
l-ը պետք է լինի 1.8կմ այդ հեռավորության վրա պետք է դրված լինի աշտարակը։
Այս չափման համալիրում գտնվող անհրաժեշտ սարքավորումներին ներկայացվող պահանջներն են՝
Հենաշարժային սարքը, որը պետք է համապատասխանի անտենայի գաբարիտներին և կշռին, օրինակ 10մ տրամագիծ ունեցող հայելային անտենան կշռում է մոտավորապես 1.5 տոննա։
Հենաշարժական սարքը պետք է պտտման մեխանիզմների բավականին բարձր ճշտություն ունենա, այսինքն՝ անտենայի ընդհանուր գումարային սխալանքը չպետք է գերազանցի մեկ անկյունային վայրկրանը։ Բացի դրանից, ցանկալի է, որ անտենան երկրագնդի մակերեսից բարձր լինի, որպեսզի բացառվեն եռկրագնդից անդրադարձման ազդեցությունները չափման բնութագրի վրա։ Հենարանային սարքավորման տարբեր տիպեր կան ազիմուտային, հասարակածային (էկվատորիալ), կարդանային։